CELEX: 62009TN0078
Language: et
Date: 2009-02-25 00:00:00
Title: Kohtuasi T-78/09 P: Euroopa Parlamendi 25. veebruaril 2009 esitatud apellatsioonkaebus Euroopa Ühenduste Avaliku Teenistuse Kohtu 11. detsembri 2008 . aasta otsuse peale kohtuasjas F-148/06: Collée vs . parlament

1.5.2009   
            
            
               ET
            
            
               Euroopa Liidu Teataja
            
            
               C 102/28
            
         Euroopa Parlamendi 25. veebruaril 2009 esitatud apellatsioonkaebus Euroopa Ühenduste Avaliku Teenistuse Kohtu 11. detsembri 2008. aasta otsuse peale kohtuasjas F-148/06: Collée vs. parlament
   (Kohtuasi T-78/09 P)
   2009/C 102/42
   Kohtumenetluse keel: prantsuse
   
      Pooled
   
   
      Hageja: Euroopa Parlament (esindajad: C. Burgos ja A. Lukošiūtė)
   
      Teised menetluspooled: Laureát Collée (Luxembourg, Luksemburg)
   
      Hageja nõuded
   
   
               —
            
            
               Tühistada täielikult Avaliku Teenistuse Kohtu otsus;
            
         
               —
            
            
               teha lõplik otsus, jättes L. Collée esitatud kaebuse põhjendamatuse tõttu rahuldamata;
            
         
               —
            
            
               teha otsus kohtukulude kohta vastavalt kehtivale õigusele.
            
         
      Väited ja peamised argumendid
   
   Käesoleva apellatsioonkaebusega palub parlament tühistada Avaliku Teenistuse Kohtu 11. detsembri 2008. aasta otsus kohtuasjas F-148/06: Collée vs. parlament, milles Avaliku Teenistuse Kohus tühistas Euroopa Parlamendi otsuse anda L. Colléele 2004. aasta edutamise raames kaks teenetepunkti.
   Oma apellatsioonkaebuse põhjenduseks esitab parlament järgmised väited:
   
               —
            
            
               on moonutatud faktilisi asjaolusid ja tõendeid, kuna Avaliku Teenistuse Kohus kinnitas, et L. Collée ei saanud kolmandat teenetepunkti ainult seetõttu, et tema teened ei olnud suuremad kolm punkti saanud ametnike teenetest, samas kui L. Collée vaide läbivaatamiseks läbi viidud võrdlev hindamine näitas, et tema hindamisaruanne ei olnud kolm punkti saanud ametnike aruannetega samal tasemel;
            
         
               —
            
            
               on rikutud põhjendamiskohustust, kuna Avaliku Teenistuse Kohus ei selgitanud põhjuseid, miks ta kaldus kõrvale varasemast kohtupraktikast, ning et omavahel on vastuolus esiteks vaidlustatud kohtuotsuse punktid 42 ja 46 ning punkt 18 ning teiseks nimetatud kohtuotsuse punktid 43 ja 46 ning punktid 44 ja 45;
            
         
               —
            
            
               on rikutud Euroopa ühenduste ametnike personalieeskirjade artiklit 45 ning sellega seotud kohtupraktikat, kuna parlamendi poolt kolmanda punkti andmiseks kohaldatud suuremate teenete nõue ei ole personalieeskirjade artikliga 45 vastuolus ning ametniku teened peavad teenete kahanevas järjekorras olema suuremad kui viimase ametniku omad, kes sai kolm punkti;
            
         
               —
            
            
               on rikutud võrdse kohtlemise põhimõtet, kui parlamendile heidete selle põhimõtte rikkumist ette, samas kui L. Collée ei olnud kolm punkti saanud ametnikega samas olukorras.